stanford-oval/wikipedia huggingface dataset:
Suomen euroviisukarsinta 1972

| Eurovision laulukilpailu 1972>  Suomen euroviisukarsinta |
| --- | --- |
Päivämäärä:  29. tammikuuta 1972 tuloslähetys 5. helmikuuta
Tapahtumapaikka:  Ylen tv-studio 2, Pasila, Helsinki
Juontaja(t):  Aarre Elo
Kapellimestari:  Ossi Runne
Valintamenetelmä:  Postikorttiäänestys
Kilpailumenetelmä:  Avoin sävellyskilpailu
Voittaja:  Päivi Paunu & Kim Floor ”Muistathan”
Suomi Eurovision laulukilpailussa 
 ◄ 1971  1973 ► 
Suomen euroviisukarsinta 1972 oli kilpailu, jossa valittiin Suomen edustaja vuoden 1972 Eurovision laulukilpailuun. Kilpailu käytiin avoimena sävellyskilpailuna, johon yksi säveltäjä sai lähettää korkeintaan kaksi kappaletta. Kilpailuun lähetettiin 186 kappaletta, joista Yleisradion kokoama ammattilaisraati valitsi kahdeksan parasta finaaliin.
Finaali lähetettiin lauantaina 29. tammikuuta Ylen tv-studiosta 2, suorana lähetyksenä YLE TV1:ssä kello 20.05 alkaen. Finaalin voittajan valitsivat katsojat postikorttiäänestyksellä. Äänestyksessä annettiin yhteensä 69 184 ääntä. Tuloslähetys lähetettiin 5. helmikuuta kello 19.20.
Tulos

| Sija | Esittäjä | Sävelmä | Lauluntekijä(t) | Äänet |
| --- | --- | --- | --- | --- |
| 1. | Päivi Paunu & Kim Floor | Muistathan | Juha Flinck (säv. & san.), Nacke Johansson (säv.) | 24 963 |
| 2. | Katri Helena | Sua rakastan | Valto Laitinen (säv.), Sauvo Puhtila (san.) | 18 530 |
| 3. | Kirka | Kaikkea on | Erik Lindström (säv.), Sauvo Puhtila (san.) | 10 324 |
| 4. | Seija Simola | Kaukainen laulu | Heimo Saksio (säv.), Liisa Montan-Jyrä (san.) | 5 072 |
| 5. | Christer | Voin kaiken tunnustaa | Henry Haapalainen (säv. & san.) | 3 929 |
| 6. | Viktor Klimenko | Romantique | Rauno Lehtinen (säv. & san.) | 3 363 |
| 7. | Jukka Kuoppamäki | Kaukana oot ja lähellä aivan | Seppo Paakkunainen (säv.), Jukka Kuoppamäki (san.) | 1 951 |
| 8. | Tapani Perttu | Juoksupyörä | Esa Pethman (säv.), Tupuna Vaissi (san.) | 1 052 |
Palanneet artistit

| Artisti | Aikaisemmat vuodet (sijoitus)  (Suomen karsinnat) | Aikaisemmat vuodet (sijoitus)  (Eurovision laulukilpailu) |
| --- | --- | --- |
| Katri Helena | 1965 (3.) 1969 (2.) | - |
| Viktor Klimenko | 1965 (2.) 1966 (3.) 1969 (3.) | 1965 (jaettu 15.) |
| Jukka Kuoppamäki | 1971 (2.) | - |
Anniina Koivuniemi

Anniina Koivuniemi (s. heinäkuu 1995) on suomalainen tanssija ja tanssinopettaja. Hänet tunnetaan mm. Tanssii tähtien kanssa -ohjelmasta, jonka hän voitti vuonna 2021 tanssiparinsa Ernest Lawsonin kanssa. Koivuniemi työskentelee tanssinopettajana sastamalaisessa TanssinTahti-tanssikoulussa.
Sukkanauharitarikunta

Sukkanauharitarikunnan sinetti
Sukkanauharitarikunta (engl. Order of the Garter) on englantilainen, Edvard III:n vuonna 1348 perustama kunniaritarikunta. Kertoman mukaan Edvard perusti ritarikunnan elvyttääkseen pyöreän pöydän ritarikunnan kuningas Artturin legendoista. Ritarikunnan nimi puolestaan tulee kertoman mukaan tapauksesta, jossa Edvard tanssi railakkaasti ja hänen sininen sukkanauhansa putosi lattialle.
Ritarikunnan tunnuslause Honi soit qui mal y pense (suom. "häpeä sille, joka tästä pahaa ajattelee") on keskiranskaa. Ritarikunnan jäsenyys suodaan erittäin harvoille ja sen voi myöntää ainoastaan monarkki, jonka lisäksi ritarikunnassa on vain 24 täysivaltaista jäsentä. Heidän lisäkseen ritarikuntaan voi kuulua joitakin muita jäseniä, jotka ovat yleensä oman ja muiden maiden kuninkaallisia. Ritarikunta on Englannin arvostetuin, ja vanhin olemassa oleva kunniaritarikunta.
Myönnettävät arvonimet ovat Knight Companion (KG) ja Lady Companion (LG). Luokkia ritarikunnassa on vain yksi:
ritarikunnan nauha
Ritarikunnan jäseniä ovat tai ovat olleet entinen pääministeri John Major, Mount Everestin valloittanut Sir Edmund Hillary ja entinen pääministeri Margaret Thatcher. Nykyisiä ulkomaisia sukkanauharitareita ovat esimerkiksi Ruotsin kuningas Kaarle XVI Kustaa, entinen Alankomaiden kuningatar Beatrix ja Norjan kuningas Harald V.
Galleria

Ritarikunnan jäsenten seremonialliset vaatteet
Margaret Thatcherin henkilökohtainen vaakuna, jossa ritarikunnan nauha kuvattuna heraldisena symbolina
Ritarikunnan ketju
Aiheesta muualla

Wikimedia Commonsissa on kuvia tai muita tiedostoja aiheesta .
Order of the Garter – Ritarikunnan virallinen kotisivu.
St George's Chapel at Windsor Castle: Order of the Garter
Luettelo kaikista entisistä jäsenistä
Luettelo ritarikunnan nykyisistä jäsenistä
BBC gallery: Order Of The Garter
Reichsmark

Kahden reichsmarkin seteli.
Reichsmark (lyhenne RM) oli Saksan rahayksikkö vuodesta 1924 vuoteen 1948. Se korvasi Rentenmarkin, ja se korvautui Länsi-Saksassa Saksan markalla ja Itä-Saksassa Saksan demokraattisen tasavallan markalla (Ostmark). Reichsmark jakaantui sataan Reichspfennigiin.
Kuvia seteleistä

20 RM, 1924
50 Rpf, 1938–1945
1 RM, 1938–1945
2 RM, 1938–1945
5 RM, 1938–1945
20 RM, 1938–1945
50 RM, 1938–1945
Aiheesta muualla

Reichsmark and Rentenmark banknotes (englanniksi)
Weimar coins 1 (englanniksi)
Weimar coins 2 (englanniksi)
Third Reich coins 1 (englanniksi)
Third Reich coins 2 (englanniksi)
Muawija I

Hammat Gaderin padon kreikkalainen piirtokirjoitus vuodelta 663. Kirjoituksen ensimmäinen merkki on ristisymboli.
Muawija I oli Lähi-idän arabivaltakunnan ensimmäinen arkeologisten lähteiden historialliseksi varmistama hallitsija vuosina 641/661–678/680. 800-luvun lopulla kirjoittanut al-Tabari katsoi hänen aloittaneen umaijadisuvun dynastian arabihallitsijoina Damaskoksessa. Muawijan pojista hallitsijoina ei kuitenkaan ole säilynyt historiallista tietoa aikalaislähteistä, joten puhe umaijadidynastiasta ei ole varmalla pohjalla.
Islamilainen perimätieto sisältää paljon kertomuksia Muawijasta. Jos sitä pidetään epäluotettavana, päälähteiksi jäävät kolikkolöydöt ja epigrafiset aikalaistekstit. Niiden nojalla historiallis-kriittinen tutkimus on luonut oman, edellisestä poikkeavan kuvan tapahtumista.
Islamilainen historiankirjoitus

Islamilaisen perimätiedon mukaan Muawija toimi Syyrian arabialaisena emiirinä vuonna 657, jolloin hän nousi kapinaan Ali ibn Abi Talibia vastaan kostaakseen setänsä, kalifi Uthman ibn Affanin murhan. Vuonna 658, kun osapuolet olivat tuloksettomasti sotineet, Ali ja Muawija päättivät antaa kiistansa välitystuomioistuimen ratkaistavaksi. Kansalaissota kuitenkin jatkui, kun osa Alin sotaväestä kieltäytyi alistumasta välittäjän ehdotuksiin ja Muawija johti harhaan hurskaan, mutta yksinkertaisen välitystuomarin Abu Musan. Vuonna 659 Muawija teki erillisrauhan Bysantin keisarin kanssa ja 660 huudatti itsensä Jerusalemissa kalifiksi. Kun Ali murhattiin vuonna 661, tämän poika Hassan luopui suurehkoa summaa vastaan kalifin arvosta Muawijan hyväksi. Muawijan valinta merkitsi kansan ja uskonnon jakautumista šiialaisiin ja sunneihin. Islamilaisessa perinteessä Muawijan katsottiin anastaneen julkeasti kalifin aseman. Hurskaat muslimit pitivät Muawijan valtaa petoksena ja luopumisena Profeetan alkuperäisestä esikuvasta.
Muawijan hallituskautta leimasi valloitussotien jatkuminen. Arabien sotajoukot tunkeutuivat Vähään-Aasiaan, Pohjois-Intiaan (missä Sindhi ja Induslaakson alaosa valloitettiin); Konstantinopoli piiritettiin viideksi vuodeksi sekä Buhara ja Kabul vallattiin. Muawijan kuoltua kalifina seurasi hänen poikansa Jazid I.
Historiallis-kriittinen teoria

Historiallis-kriittinen islamintutkimus on torjunut islamilaisen historiankirjoituksen antaman kuvan 600-luvun tapahtumista, koska se perustuu suulliseen tarinaperinteeseen, jota alettiin kirjata muistiin vasta noin kaksisataa vuotta Muawijan kuoleman jälkeen. Lisäksi islamilainen, abbasidivaltakunnassa kirjoitettu historia on tendenssimäistä ja esittää Muawijan kielteisessä valossa, sillä umaijadit olivat vuonna 750 valtaan nousseiden abbasidien vihollisia. Länsimainen historiankirjoitus on kuitenkin pääosin hyväksynyt perimätietoon perustuvan näkemyksen Muawijan vaiheista arabimaailmassa.
Historiallis-kriittinen teoria > Arabien valta Syyriassa vuodesta 641

Numismaatikko Volker Popp on koonnut Muawijan uraa lähinnä kolikkolöytöjen pohjalta. Hän toteaa, että Bysantin keisari Herakleioksen kuoltua vuonna 641 Syyriassa valtaan nousivat arabit. Ensimmäiset kolikot, joissa Muawijan nimi esiintyy ovat kuitenkin vasta 660-luvulta. Sassanidien Persian sydänalueella Farsissa Darabin kaupungissa lyötiin persialaistyylisiä kolikoita, joissa oli arameankielinen teksti MAAWIA. Sana tarkoittaa kirjaimellisesti "itkijää" ja on luultavasti kätketyn oikean nimen asemesta sotanimi, joka ilmaisee, että henkilö on "tyytymätön". Lyöntipaikka viittaa siihen, että uusi hallinto halusi nojautua persialaiseen arvovaltaan.
Historiallis-kriittinen teoria > Arvonimet

Muawijan nimityksenä vuonna 41 (663 jaa) lyödyissä kolikoissa on amīr-i wlwyshnyk'n, missä alkuosa on arabiaa ja loppu pahlavia. Poppin mukaan ilmaisu tarkoittaa arabialaisen heimoperinteen tuntemaa uskovien suojelijaa, auktoriteettia, jonka avulla oman klaanin ulkopuoliset saavat suojellun aseman klaanin alueella. Myöhemmin ilmaisusta kehittyi "uskovien komentaja" (amīr al-mu'minīn). Volker Popp arvelee, että Muawija oli Bysanttia palvellut sotilas ja nimensä perusteella kotoisin Irakista.
Hammat-Gaderin kylpylässä ja al-Taifissa olevassa rakennuksessa Muawijan arvoniminä ovat li-'Abd Allah ja Amir al-mu'minin. Ilmaisu Abd Allah tarkoittaa Jumalan orjaa tai palvelijaa ja on peräisin Raamatusta (5. Moos 9:27): Muista palvelijoitasi Aabrahamia, Iisakia ja Jaakobia. Niin sanotut umaijdikalifit eivät al-Malikia lukuun ottamatta käyttäneet kalifin titteliä vaan tätä vaatimatonta "Jumalan palvelija" -nimitystä. Lisäksi se oli ilmeisesti varattu  vain hallitsijan käyttöön. Kun kalifi al-Malikin veli 'Abd al-'Aziz ibn Marwan rakennutti sillan Fustatiin Egyptissä, hänen arvonimenään piirtokirjoituksessa oli al-amir. Myös Bysantin keisari Justinianus II ( 685–695 ja 705–711) käytti keisarin tunnuksena arvonimeä ”Jumalan palvelija” (lat. servus Christi). Nimi korosti, että oikea hallitsija oli Jumala, ja sisälsi näin Jumalan suuruutta painottavan viestin.
Historiallis-kriittinen teoria > Sota Bysanttia vastaan

Orientalisti Stefan Heidemann katsoo, että arabit eivät aluksi katsoneet perustaneensa uutta valtiota, vaan pitivät itseään Rooman ja sen pääkaupungin Konstantinopolin valtioaatteen perillisinä. Tämä näkyi pitkään esiintyneinä yrityksinä valloittaa  Konstantinopoli. Muawija sijoitti hallintonsa Syyriaan lähelle vihollista ja kävi sotaa Bysanttia vastaan sekä maitse että meritse. Kyproksen jälkeen vallattiin Rhodos vuonna 654. Vuonna 659 Muawija kuitenkin solmi Bysantin kanssa rauhan ja sitoutui maksamaan sille veroa. Syynä oli mahdollisesti tarve vakiinnuttaa johtoasema muiden arabialaisten emiirien joukossa, joiden itsenäistä asemaa osoitti rahan lyöminen eri puolilla Persiaa.
Vuonna 663 Muawija palasi jatkamaan sotaa Vähässä-Aasiassa ja jatkoi kampanjaansa 15 seuraavaa vuotta. Vuonna 670 Muawijan laivasto sai haltuunsa Kyzikoksen niemimaan aivan Konstantinopolin porteilla. Keväällä 674 alkoi laivaston päähyökkäys, joka jatkui koko kesän. Arabit viettivät talven Kyzikoksessa ja jatkoivat operaatiota seuraavina kesinä vuoteen 678 saakka. Roomalaiset puolustautuivat käyttämällä ensi kertaa aseenaan myös "kreikkalaista tulta". Vuonna 678 Muawija keskeytti sodankäynnin. Hänen joukkonsa olivat hävinneet Bysantille myös Anatoliassa. Muawija sitoutui maksamaan vuosittaista veroa Bysantille kultana, hevosina ja orjina.
Muawijan auktoriteetti arabiemiirien keskuudessa perustui hänen menestykseensä sodassa Bysanttia vastaan. Kesän 674 epäonnistuminen Konstantinopolin edustalla johti hänen vaikutusvaltansa laskuun. Vuonna 53 arabien aikaa eli 672/673 uskovien suojelijaksi oli Poppin mukaan valittu Abdallah ibn al-Zubayr, joka alkoi lyödä rahaa Darabissa samana vuonna. Muawijan kuolemasta ei ole säilynyt tietoja.
Historiallis-kriittinen teoria > Aika Muawijan jälkeen

Muawijan hallituskaudelta ei ole löydetty merkkejä islaminuskosta eikä edes sanaa "Muhammed" löydy hänen ajaltaan.  Islamilainen historiankirjoitus on selittänyt asiaa sillä, että Muawija ja hänen seuraajansa olivat väärämielisiä kalifeja, jotka karkeasti ohittivat Muhammedin opetukset.
Arabivaltakunnalta puuttui Poppin mukaan uskonnollinen yhtenäisyys, sillä sen länsiosissa vallitsi monofysiittinen kristillisyys, jota edusti armenialainen kirkko, syyrialaiset jakobiitit sekä Egyptin koptit, kun taas Persiassa valtakristillisyydeksi oli noussut nestoriolaisuus. Volker Poppin esittämän teorian mukaan Muawijan ja al-Zubayrin kilpailija Abd al Malik ibn Marwan pyrki antamaan arabikristillisyydelle uuden yhdistävän johtomotiivin, missä Jeesuksen kunnianiminä oli Abd Allah ja hieman myöhemmin muhammad ("ylistetty"). Muawija menetti valtansa noin 679/680 hävittyään sodan Bysanttia vastaan. Al-Zubayr esiintyi tämän jälkeen emiirinä, mutta hänen valtansa rajoittui Persiaan ja Kermaniin.
Sana muhammad ilmestyi kolikoihin ja arkeologisiin lähteisiin vuonna 66 AH/685–686 jaa. kalifi Abd al-Malikin valtakaudella. Sanan sisältävä  hopeadrakhma on lyöty Iranin Farsissa sijaitsevassa Bishapurissa kuvernööri Abd al-Malik ibn Abd Allahin nimissä. Kolikko sisältää niin sanotun lyhyen šahadan eli "bism Allāh Muhammad rasūl Allāh" (Jumalan nimeen, Muhammed on Jumalan lähettiläs).
Historiallis-kriittinen teoria > Muawija kristittynä

Muawija oli Volker Poppin mukaan kristitty hallitsija, joka käytti hallintonsa virkakielenä kreikkaa. Popp on esittänyt kolikkolöytöihin perustuvan teorian siitä, että Muawija olisi esiintynyt Damaskoksessa sijainneen Johannes Kastajan haudan suojelijana. Bysantin keisarit olivat hakeneet poliittista suosiota ja arvovaltaa esiintymällä Jerusalemin Pyhän haudan kaitsijoina. Syyriassa ghassanidit olivat suojelleet Sergiuksen jäänteitä Rusafassa. Näitä esikuvia seuraten Muawija olisi hakenut arvovaltaa Johannes Kastajasta. Popp tulkitsee eräitä kolikkolöytöjä niin, että Muawijan lyömissä rahoissa esiintyi Johannes Kastaja kantamassa omaa irti leikattua päätään relikvaariossa.
Muawijan aikaisissa rahoissa esiintyy myös ristejä käsissään pitävä rukoileva hahmo. Joissakin kolikoissa esiintyy askelmien päällä oleva risti, jota on tulkittu eri tavoin.  Esimerkiksi Poppin mukaan kyseessä olisi Jaakobin päänalusestaan pystyttämä kivipatsas, Yegar Sahaduta, johon sisältyy liittosopimus Jumalan kanssa.
Muawijan ajalta on peräisin Genesaretinjärven lähellä sijaitsevan Hammat Gaderin lämminvetisen kylpylän piirtokirjoitus, joka alkaa ristisymbolilla ja puhuu "arabien ajasta" eikä islamilaisesta ajanlaskusta (katso kuva). Poppin mukaan se tarkoittaa, että Muawija ei tuntenut hidzraa islamilaisen ajanlaskun alkupisteenä. Maroniittikristittyjen kronikassa kerrotaan, että Muawija meni Golgatalle ja rukoili siellä ja sitten Getsemaneen Marian haudalle ja rukoili siellä.
Arabialais-sassanidilainen kolikko Muawijan hallintokaudelta. Kolikko on lyöty Darabissa Farsissa noin 54-55 AH/674 jaa. Kolikon etupuolella on persialainen rintakuva hallitsijasta ja teksti amir al-mu'minin ("uskovien komentaja") ja bism Allah ("Jumalan nimeen"). Kääntöpuolella zarathustralainen tulialttari, jonka ympärillä on kaksi pappia.
Johannes Kastajan pyhäinjäännösarkku Umaijadikappelissa Damaskoksessa
Muawijan aikaisia arabialais-bysanttisia soliduksia, jotka ovat keisari Herakleioksen kolikoiden jäljitelmiä. Ylärivin ajallisesti myöhemmässä kolikossa ristit on poistettu ja paalun päällä oleva risti korvattu T-kuviolla.
Yleisurheilun Euroopan-mestaruuskilpailut 1974

Vuoden 1974 yleisurheilun EM-kisat pidettiin Roomassa, Italiassa 1.–8. syyskuuta. Kilpailuihin osallistui 29 maata ja 745 urheilijaa.
Kilpailut avasi Italian presidentti Giuseppe Leone.
Tulokset > Miehet > 100 m

| Sija | Maa | Urheilija | Tulos |
| --- | --- | --- | --- |
| 1 |  | Valeri Borzov | 10,27 |
| 2 |  | Pietro Mennea | 10,34 |
| 3 |  | Klaus-Dieter Bieler | 10,35 |
Tulokset > Miehet > 200 m

| Sija | Maa | Urheilija | Tulos |
| --- | --- | --- | --- |
| 1 |  | Pietro Mennea | 20,60 |
| 2 |  | Manfred Ommer | 20,76 |
| 3 |  | Hans-Jürgen Bombach | 20,83 |
Tulokset > Miehet > 400 m

| Sija | Maa | Urheilija | Tulos |
| --- | --- | --- | --- |
| 1 |  | Karl Honz | 45,04 (CR) |
| 2 |  | David Jenkins | 45,67 |
| 3 |  | Bernd Herrmann | 45,78 |
Tulokset > Miehet > 800 m

| Sija | Maa | Urheilija | Tulos |
| --- | --- | --- | --- |
| 1 |  | Luciano Susanj | 1.44,07 (CR) |
| 2 |  | Steve Ovett | 1.45,77 |
| 3 |  | Markku Taskinen | 1.45,89 |
Tulokset > Miehet > 1 500 m

| Sija | Maa | Urheilija | Tulos |
| --- | --- | --- | --- |
| 1 |  | Klaus-Peter Justus | 3.40,55 |
| 2 |  | Tom Hansen | 3.40,75 |
| 3 |  | Thomas Wessinghage | 3.41,1 |
Tulokset > Miehet > 5 000 m

| Sija | Maa | Urheilija | Tulos |
| --- | --- | --- | --- |
| 1 |  | Brendan Foster | 13.17,21 (CR) |
| 2 |  | Manfred Kuschmann | 13.23,93 |
| 3 |  | Lasse Virén | 13.24,57 |
Tulokset > Miehet > 10 000 m

| Sija | Maa | Urheilija | Tulos |
| --- | --- | --- | --- |
| 1 |  | Manfred Kuschmann | 28.25,75 |
| 2 |  | Anthony Simmons | 28.25,79 |
| 3 |  | Giuseppe Cindolo | 28.27,05 |
Tulokset > Miehet > Maraton

| Sija | Maa | Urheilija | Tulos |
| --- | --- | --- | --- |
| 1 |  | Ian Thompson | 2.13.19 |
| 2 |  | Eckhard Lesse | 2.14.57 |
| 3 |  | Gaston Roelants | 2.16.30 |
Tulokset > Miehet > 20 km kävely

| Sija | Maa | Urheilija | Tulos |
| --- | --- | --- | --- |
| 1 |  | Vladimir Golubnitši | 1.29.30 |
| 2 |  | Bernd Kannenberg | 1.29.38 |
| 3 |  | Roger Mills | 1.32.34 |
Tulokset > Miehet > 50 km kävely

| Sija | Maa | Urheilija | Tulos |
| --- | --- | --- | --- |
| 1 |  | Christoph Höhne | 3.59.06 |
| 2 |  | Otto Bartš | 4.02.39 |
| 3 |  | Peter Selzer | 4.04.28 |
Tulokset > Miehet > 110 m aidat

| Sija | Maa | Urheilija | Tulos |
| --- | --- | --- | --- |
| 1 |  | Guy Drut | 13,40 (CR) |
| 2 |  | Mirosław Wodzyński | 13,67 |
| 3 |  | Leszek Wodzyński | 13,71 |
Tulokset > Miehet > 400 m aidat

| Sija | Maa | Urheilija | Tulos |
| --- | --- | --- | --- |
| 1 |  | Alan Pascoe | 48,82 (CR) |
| 2 |  | Jean-Claude Nallet | 48,94 |
| 3 |  | Jevgeni Gavrilenko | 49,32 |
Tulokset > Miehet > 3 000 m esteet

| Sija | Maa | Urheilija | Tulos |
| --- | --- | --- | --- |
| 1 |  | Bronisław Malinowski | 8.15,04 (CR) |
| 2 |  | Anders Gärderud | 8.15,41 |
| 3 |  | Michael Karst | 8.17,91 |
Tulokset > Miehet > 4 x 100 m viesti

| Sija | Maa | Urheilija | Tulos |
| --- | --- | --- | --- |
| 1 |  | Lucien Sainte-Rose   Joseph Arame   Bruno Cherrier   Dominique Chauvelot | 38,69 (CR) |
| 2 |  | Vincenzo Guerini   Norberto Oliosi   Luigi Benedetti   Pietro Mennea | 38,88 |
| 3 |  | Manfred Kokot   Michael Droese   Hans-Jürgen Bombach   Siegfried Schenke | 38,99 |
Tulokset > Miehet > 4 x 400 m viesti

| Sija | Maa | Urheilija | Tulos |
| --- | --- | --- | --- |
| 1 |  | Glendon Cohen   William Hartley   Alan Pascoe   David Jenkins | 3.03,33 |
| 2 |  | Hermann Köhler   Horst-Rüdiger Schlöske   Karl Honz   Rolf Ziegler | 3.03,52 |
| 3 |  | Stig Lönnqvist   Ossi Karttunen   Markku Taskinen   Markku Kukkoaho | 3.03,57 |
Tulokset > Miehet > Korkeushyppy

| Sija | Maa | Urheilija | Tulos |
| --- | --- | --- | --- |
| 1 |  | Jesper Tørring | 225 (CR) |
| 2 |  | Kęstutis Šapka | 225 |
| 3 |  | Vladimír Malý | 219 |
Tulokset > Miehet > Seiväshyppy

| Sija | Maa | Urheilija | Tulos |
| --- | --- | --- | --- |
| 1 |  | Vladimir Kiškun | 535 (CR) |
| 2 |  | Władysław Kozakiewicz | 535 |
| 3 |  | Juri Isakov | 530 |
Tulokset > Miehet > Pituushyppy

| Sija | Maa | Urheilija | Tulos |
| --- | --- | --- | --- |
| 1 |  | Valeri Podlužni | 812 |
| 2 |  | Nenad Stekić | 805 |
| 3 |  | Jevgeni Šubin | 798 |
Tulokset > Miehet > Kolmiloikka

| Sija | Maa | Urheilija | Tulos |
| --- | --- | --- | --- |
| 1 |  | Viktor Sanejev | 17,23 |
| 2 |  | Carol Corbu | 16,68 |
| 3 |  | Andrzej Sontag | 16,61 |
Tulokset > Miehet > Kuulantyöntö

| Sija | Maa | Urheilija | Tulos |
| --- | --- | --- | --- |
| 1 |  | Hartmut Briesenick | 20,50 |
| 2 |  | Ralf Reichenbach | 20,38 |
| 3 |  | Geoff Capes | 20,21 |
Tulokset > Miehet > Kiekonheitto

| Sija | Maa | Urheilija | Tulos |
| --- | --- | --- | --- |
| 1 |  | Pentti Kahma | 63,62 |
| 2 |  | Ludvík Daněk | 62,76 |
| 3 |  | Ricky Bruch | 62,00 |
Tulokset > Miehet > Moukarinheitto

| Sija | Maa | Urheilija | Tulos |
| --- | --- | --- | --- |
| 1 |  | Aleksei Spiridonov | 74,20 |
| 2 |  | Jochen Sachse | 74,00 |
| 3 |  | Reinhard Theimer | 71,62 |
Tulokset > Miehet > Keihäänheitto

| Sija | Maa | Urheilija | Tulos |
| --- | --- | --- | --- |
| 1 |  | Hannu Siitonen | 89,58 |
| 2 |  | Wolfgang Hanisch | 85,46 |
| 3 |  | Terje Thorslund | 83,68 |
Tulokset > Miehet > Kymmenottelu

| Sija | Maa | Urheilija | Tulos |
| --- | --- | --- | --- |
| 1 |  | Ryszard Skowronek | 8207 (CR) |
| 2 |  | Yves Le Roy | 8146 |
| 3 |  | Guido Kratschmer | 8132 |
Tulokset > Naiset > 100 m

| Sija | Maa | Urheilija | Tulos |
| --- | --- | --- | --- |
| 1 |  | Irena Szewińska | 11,13 (CR) |
| 2 |  | Renate Stecher | 11,23 |
| 3 |  | Andrea Lynch | 11,28 |
Tulokset > Naiset > 200 m

| Sija | Maa | Urheilija | Tulos |
| --- | --- | --- | --- |
| 1 |  | Irena Szewińska | 22,51 (CR) |
| 2 |  | Renate Stecher | 22,68 |
| 3 |  | Mona-Lisa Pursiainen | 23,17 |
Tulokset > Naiset > 400 m

| Sija | Maa | Urheilija | Tulos |
| --- | --- | --- | --- |
| 1 |  | Riitta Salin | 50,14 (WR) |
| 2 |  | Ellen Streidt | 50,69 |
| 3 |  | Rita Wilden | 50,88 |
Tulokset > Naiset > 800 m

| Sija | Maa | Urheilija | Tulos |
| --- | --- | --- | --- |
| 1 |  | Liljana Tomova | 1.58,14 (CR) |
| 2 |  | Gunhild Hoffmeister | 1.58,81 |
| 3 |  | Mariana Suman | 1.59,84 |
Tulokset > Naiset > 1 500 m

| Sija | Maa | Urheilija | Tulos |
| --- | --- | --- | --- |
| 1 |  | Gunhild Hoffmeister | 4.02,25 (CR) |
| 2 |  | Liljana Tomova | 4.04,97 |
| 3 |  | Grete Andersen | 4.05,21 |
Tulokset > Naiset > 3 000 m

| Sija | Maa | Urheilija | Tulos |
| --- | --- | --- | --- |
| 1 |  | Nina Holmén | 8.55,10 |
| 2 |  | Ljudmila Bragina | 8.56,09 |
| 3 |  | Joyce Smith | 8.57,39 |
Tulokset > Naiset > 100 m aidat

| Sija | Maa | Urheilija | Tulos |
| --- | --- | --- | --- |
| 1 |  | Annelie Ehrhardt | 12,66 (CR) |
| 2 |  | Annerose Fiedler | 12,89 |
| 3 |  | Teresa Nowak | 12,91 |
Tulokset > Naiset > 4 x 100 m viesti

| Sija | Maa | Urheilija | Tulos |
| --- | --- | --- | --- |
| 1 |  | Doris Maletzki   Renate Stecher   Christina Heinich   Bärbel Eckert | 42,51 (WR) |
| 2 |  | Elfgard Schittenhelm   Annegret Kroniger   Annegret Richter   Inge Helten | 42,75 |
| 3 |  | Ewa Długołęcka   Danuta Jędrejek   Barbara Bakulin   Irena Szewińska | 43,48 |